রাজ চক্রবর্তী
রাজ চক্রবর্তী (জন্ম: ২১ ফেব্রুয়ারি, ১৯৭৫) ভারতীয় বাংলা চলচ্চিত্রের একজন পরিচালক ও অভিনেতা। তিনি পশ্চিমবঙ্গের হালিশহরে জন্মগ্রহণ করেছিলেন। বর্তমানে তিনি ভারতীয় বাংলা চলচ্চিত্রের অন্যতম একজন সফল পরিচালক। তার পরিচালিত এবং মুক্তিপ্রাপ্ত অধিকাংশ চলচ্চিত্রই ব্লকবাস্টার আখ্যা পায়। এর পূর্বে তিনি ভারতীয় বাংলা বিভিন্ন টেলিভিশন চ্যানেলে ধারাবাহিকের কাজ করেছিলেন। তিনি জি বাংলায় সম্প্রচারিত আপাতবাস্তব কৌতুক অনুষ্ঠান মীরাক্কেল-এর পরিচালক ছিলেন। রাজ জি বাংলায় সম্প্রচারিত আপাতবাস্তব প্রতিযোগিতামূলক নৃত্যানুষ্ঠান ডান্স বাংলা ডান্স-এও পরিচালকের দায়িত্বে ছিলেন। এছাড়াও তিনি স্টার জলসায় সম্প্রচারিত আই লাফ ইউ-এ কাজ করেছিলেন।